Yaƙin Duniya na II

**Yaƙin Duniya na (2)** da turanci *World War II* akan kintse rubutun kamar haka **WWII** ko **WW2**, har yau ana ƙiran shi da turanci ***Second World War***. Yaƙin duniya dai wani yaƙine da duniya baki ɗaya suka afka a ciki wanda ya kwashi tsawon shekaru shida (6) ana gwabzawa, tun daga shekara ta alif (1939) har zuwa shekara ta alif (1945) Mafiya yawan  ƙasashen duniya tare da ƙasashe masu ƙarfi su ne suka ja daga a tsakanin su, inda suke yaƙan juna: Hakane ya haifar da gagarumin gumurzu tsakaninsu wanda aƙalla mutane sama da miliyan ɗari ne (100,000,000) suka tsunduma a ciki daga ƙasashe sama da talatin (30). Mafiya yawan ƙasashen da suka shiga cikin yaƙin sun saka dukkan tattalin arziƙin su, da kuma Masana'antunsu da ilimin su na kimiyya da fasaha don ganin sun yi galaba a yaƙin. Yaƙin duniya na II shi ne yaki mafi muni a duniya wanda Dan Adam bai taɓa gani ba, inda aka samu rasa rayukan mutane daga miliyan (50) zuwa miliyan (85)yawan cinsu fararen kaya ne daga Ƙasar Soviet Union wato Rasha a yanzu da kuma Ƙasar Sin. An kuma sami kashe-kashe, kisan kiyashi akan Yahudawa, tsarin jefa bama-bamai, mutuwa sanadiyyar yunwa da cututtuka, da kuma amfani da makaman kare-dangi a yaƙin Atomic Weapeons.

Ansoma yaƙin ne daga rana ga watan Satumba, shekara ta alif (1939) zuwa ranar (2) ga watan Satumba, shekara ta alif (1945) tsawon shekaru (6 da kwana daya 1)
*Yankin da yaƙin yayi kamari;	Nahiyar turai, Pacific, Atlantic, Kudu maso gabashin Asiya, Sin, Gabas ta tsakiya, Mediterranean, Arewacin Afirka, da Tunkun Afirka, Australiya, North da South America
*Sakamako

Ƙasashen ƙawance Allied Countries sunyi nasara, an kifar da Gwamnatin Nazi dake Jamus, An samu faɗuwar Daulolin yankin Japan dana Italiya, Anfara amfani da Makaman kare dangi wato *Atomic weapons*, Inganta ayyuka da jiragen sama, rusa kungiyar League of Nations, ƙirƙirar Majalisar Dinkin Duniya wato *United Nations*, Fara ƙiyayya tsakanin Ƙasar Amurka da Rasha, fara yaƙin mummuƙe wato Cold war. 
Jagororin ƙungiyar ƙawance na Kasa da kasa,

## Kwamandodi da Shuwagabanni

#Soviet Union Joseph Stalin
#United States Franklin D. Roosevelt
#United Kingdom Winston Churchill
#Jamhoriyar Sin (1912–1949) Chiang Kai-shek
Waɗanda ake faɗa dasu:
#Nazi Germany Adolf Hitler
#Masarautar Japan Hirohito
#Masarautar Italy Benito Mussolini
Abubuwan da akayi asaransu
An kashe Sojoji:
Sama da miliyan (16,000,000) An kashe farin kaya:
Sama da million (45,000,000)Adadin rayukan da aka rasa:
Sama da miliyan (61,000,000)
(1937–1945)

ƙasar Japan da ke son ta mamaye nahiyar Asiya da yankin Pacific, ta fara yaƙi da Ƙasar Sin tun daga shekara ta alib (1937) duk da cewar babu ɓangaren da yafito a fili ya ayyanar da yaki akan wanin sa. Ana dai ganin yakin ya soma ne a (1) ga watan Satumbar, shekara ta alib (1939) bayan mamaye ƙasar Poland da ƙasar Jamus tayi, da kuma ƙaddamar da yaƙi da Ƙasar Faransa da Ingila sukayi akan ƙasar Jamus a ƙarshen shekarar (1939)nhar zuwa farkon shekara ta (1941) sai dai irin gumurzu da shirin da Jamus din tayi ne, hakan yasa ta samu nasarar mallakar kusan duka nahiyar Turai, kuma sai suka kulla ƙawance da ƙasar Italiya da Japan (Axis powers) a ƙarƙashin yarjejeniyar Molotov–Ribbentrop Pact of August (1939),
Jamus da ƙasar Soviet sun rarraba tare da mallakar yankunan  Turai na ƙasashe kamar irin su Poland, Finland, Romania da jihohin dake Baltic. Bayan fara  yaƙi akan ƙasashen dake yankin Afirka ta arewa da Afirka ta gabas, da kuma faɗuwar ƙasar Faransa a tsakiyar shekarar (1940) Yaƙin ya koma mafi yawanchi tsakanin ƙasashen Jamus,Italiya da kuma Daular Romania akan Daular Biritaniya. Sai kuma fara Yaƙi a Balkans,Da kuma Fafatawar sararin samaniya a Ingila wato  Aerial Battle of Britain da kuma harin sama tare dayin ruwan bomabomai da ƙasar Jamus din tayi wa Birtaniya wato Blitzkrieg, sai kuma fafatawar Mallakar Tekun Atlantik da ya biyo baya, Ana Chikin wannan Bala'in ne sai kuma Ƙasashen haɗakar (Axis Powers) a turai suka ƙaddamar da hari akan kasar Soviet Union (Rasha) wato Operation Barbarossa a ranar (22) ga watan june, shekara ta alib (1941)  hakan yasa suka bude wani sabon shafin yaƙin mafi muni a tarihi, A kuma watan December, shekara ta alib  (1941) Japan ta ƙaddamar da wani hari a kasar  da wasu yankunan turawa dake yankin tekun Pacific. Hakane yasa kasar ta Amurka ta shiga Yaƙin a gefen Allied Countries kuma ta Ayyana yaƙi akan ƙasar Japan, hakan yasa ta samu goyon bayan kasar Biritaniya, amma sai ƙasashen dake ƙawance da Japan na turawa suma suka mara wa Japan din baya, hakane yasa Japan ta ƙwace yawancin yankunan turawa dake yankin tekun Pacific, wanda yawancin kasashen Asiya suke ganinsa a matsayin wani shiri ne daga ƙasashen yamma na yin mamaye a yankunan su, amma kuma bayan ƴan Watanni da suka gane wa idanuwan su irin zalunchin da Axis Powers keyi yasa dagabisani ra'ayin mutanen ƙasashen ya juya akan su.
Yaki ya tsaya a shekara ta (1945) bayan Japan ta miƙa wuya, kuma Jamus da Italiya suma anyi galaba akanmsu a arewacin Afirka da gabashin ta, da kuma gagarumar nasarar da Red Army suka yi akan jamus da Italiya a garin Stalingrad dake Soviet Union a shekara alib (1943) da kuma mamaye Sicily da Italiya, da nasarar ƙasashen kawance (Allied Powers) a yankin Pacific, a shekara ta alib (1944) kasashen ƙawance sun ƙwace yankin Faransa daga hannun Jamus wato D-day Invasion kuma itama ƙasar Soviet Union ta dawo da duka yankunan ta daga hannun Jamus da ƙawayenta. Sa'annan kuma a shekara ta alib (1944) zuwa shekara ta alib (1945)ƙasar Japan ta sha kashi sosai a yankin Asiya, musamman a fafatawar da suka yi da Amurka a Tekun Pacific wato Battle Of Midway,da kuma tsakiyar ƙasar Sin da kasar Burma, hakan ya sanya su rasa dukkanin yankunan da suka mamaye.

Yaƙi a nahiyar turai ya ƙare ne sanadiyar mamaye Jamus da ƙasashen kawance (Allied Countries) da ƙasar Soviet  suka yi wanda yakai ga kama garin Berlin da mutuwar Adolf Hitler da miƙa wuyan da Jamus tayi a 8 ga watan May, shekara ta alib (1945) Bayan Potsdam Declaration daga ƙungiyar ƙawance a( 26) ga watan July, shekara ta alib (1945)

ƙin da ƙasar Japan tayi na miƙa wuya, yasa ƙasar Amurka ta jefa mata Makamin ƙare dangi wato *atomic bomb* a garuruwan Hiroshima da Nagasaki a (6) da (9) ga watan Augusta. Da kuma mamaye tsibirin archipelago imminent, da ganin irin asarar rayukan da ake yi, da kuma  mamayen yankuna da kasar Soviets ta ke chi gaba dayi a garuruwan Manchuria da tsibirin Kuril dake arewacin ƙasar ta Japan, hakan yasa Sarkin ƙasar japan wato Hirohito a (2) ga watan satumba, shekara ta alib (1945) ya miƙa wuya, wannan ya bada  damar yin nasarar sojojin ƙawance a nahiyar Asiya, sai kuma aka fara tuhumar kasar Jamus da japan akan laifukan yaƙi a kotunan International Military Tribunal (IMT) da kuma The International Military Tribunal For The Far East ko kuma (IMTFE).

## Manazarta